****

 **Koordinationsudvalget i Vordingborg kommune
KV21-gruppen** 21. oktober 2021

**Køreplan for Ældre Sagens KV21-railshow - valgmøder lørdag d. 30. oktober 2021**

Kære deltagere

Tak for dit tilsagn om at deltage i Ældre Sagens KV21-railshow, hvor der sættes fokus på ældres forhold i Vordingborg Kommune – og partiernes ældrepolitiske budskaber,

Følgende har tilmeldt sig de 3 valgmøder i hhv. Præstø (i Bårse), Møn-Bogø (i Stege) og Vordingborg Lokalafdelinger af Ældre Sagen:

|  |  |  |
| --- | --- | --- |
| A | Socialdemokratiet | Mikal Smed |
| B | Radikale Venstre | Michael Larsen |
| C | Konservative  | Daniel Irvold  |
| D | Nye Borgerlige | Heino Hahn |
| F | Socialistisk Folkeparti | Marie Lenstrup  |
| I | Liberal Alliance | Stiller ikke op |
| O | Danska Folkeparti | Helle Jørgensen |
| V | Venstre | Karina Fromberg-Christensen |
| Æ | Fælleslisten | Charlotte Bagge Hansen |
| Ø | Enhedslisten | Palle Eghjort |
| Å | Alternativet | Lene Ezzaaf  |

KV21-BUSSEN (fra Vipperød Busser) kører således:

Afgang med valgbus fra P-pladsen bag Vordingborg rådhus 09:45

Præstø valgmøde i Borre Forsamlingshus 10:30 - 12:15

Frokost – sandwichs 12:45 - 13:15

Stege valgmøde i Stege Bio 13:30 - 15:15

Vordingborg valgmøde i Ældre Sagens lokaler på Kirketorvet 12A 16:00 - 17:45

I bussen kører også repræsentanter for Ældre Sagen samt journalist Jan Hansen.

Planen for de 3 valgmøder er flg.:

0:00 Lokalafdelingens formand byder velkommen

0:02 Ordstyrer fortæller om spillereglerne til salen og kandidaterne

0:04 3 min. Indlæg fra hver af de 10 kandidater

0:45 5 min. Pause

0:50 Spørgsmål fra salen til de enkelte kandidater og debat

1:20 2. min afslutning fra de enkelte kandidater

1:40 Afslutning fra ordstyrer og lokalafdelings formand

1:45 Valgmøde slut

Det er en stram tidsplan, men med god vilje og ved at kandidaterne holder sig til de afsatte taletider håber vi at holde tidsplanen, således at alle deltagere får mulighed for at præsentere deres ældrepolitik.

Fra Ældre Sagens dialog med medlemmerne har vi fremdraget 9 problemstillinger, som vi håber at få belyst på valgmøderne. Det står selvfølgeligenhver frit for hvilke problemstillinger man ønsker at kommentere i det første 3. min indlæg. Hvad der ikke kommenteres her, kan måske blive rejst fra salen.

Der vil være 1 mikrofon til kandidaterne, 1 til ordstyrer og 1 til gulvet. Navneskilte leveres af Ældre Sagen og kandidaterne må meget gerne medbringe valgplakater til opstilling foran bordene.

Se vedlagte notat med problemstillingerne.

Der vil være 70 - 100 siddepladser på de enkelte mødesteder, og vi håber på at mange deltager og helst, at der er fuldt hus. Valgmøderne annonceres i de lokale aviser de næste 2 uger og på Facebook og Ældre Sagens websider. Desuden er der sendt mails til adskillige medlemmer.

Valgmøderne vil blive fulgt og refereret af en journalist fra lokalområdet samt reportagefilmet i Stege af TVMøn. Efter møderne vil et referat blive sendt til Ældre Sagens medlemmer i Vordingborg kommune – og naturligvis også til panelets deltagere.

Ældre Sagen i Vordingborg ser frem til en spændende dag, hvor ældrepolitikken står for skud.

På gensyn og med venlig hilsen fra

Stig Ryhl / Søren Holm

Ældre Sagen i Vordingborg kommune